
РЕПУБЛИКА СРБИЈА
ГРАД ЗАЈЕЧАР
Градска управа града Зајечара
IV број: 112-98/2026 
06.11.2026. године
З а ј е ч а р

На основу члана 4. став 8., члана 94. и члана 102. Закона о запосленима у аутономним покрајинама и јединицама локалне самоуправе ("Сл. гласник РС", бр. 21/2016, 113/2017, 95/2018, 114/2021, 92/2023, 113/2017 - др. закон, 95/2018 - др. закон, 86/2019 - др. закон, 157/2020 – др. закон, 123/2021 – др. закон и 19/2025 - др. закон), чланова 3., 9., 10. и 12., а у вези члана 73. и члана 76. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, бр. 107/2023), члана 24., члана 38. став 1. и члана 47. Одлуке о Градској управи града Зајечара („Сл. лист града Зајечара“, број 51/2014, 9/2016, 34/2016, 36/2017, 24/2018, 46/2018, 4/2019, 8/2019 и 66/2020) и Закључка Комисије за давање сагласности за ново запошљавање и додатно радно ангажовање код корисника јавних средстава 51 Број: 112-4086/2026 од 29.04.2026. године, Градска управа града Зајечара коју заступа начелник Градске управе града Зајечара оглашава
ЈАВНИ КОНКУРС
ЗА ПОПУЊАВАЊЕ РАДНОГ МЕСТА НАМЕШТЕНИКА
У ГРАДСКОЈ УПРАВИ ГРАДА ЗАЈЕЧАРА

	
РАДНО МЕСТО:
ПОСЛОВИ КОПИРАЊА, УМНОЖАВАЊА, УКОРИЧЕЊА МАТЕРИЈАЛА
 И ОДРЖАВАЊА УРЕЂАЈА И ИНСТАЛАЦИЈА - 1 ИЗВРШИЛАЦ



I Орган у коме се радно место попуњава:
	Градска управа града Зајечара, са седиштем у Зајечару, ул. Трг ослобођења бр. 1.

II Радно место које се попуњава:
Послови копирања, умножавања, укоричења материјала и одржавања уређаја и инсталација, разврстаног у звање намештеник 4. врсте, у Одељењу за опште, заједничке и нормативно – правне послове, у Одсеку за заједничке послове – 1 извршилац.
	.
III Опис послова радног места: 
	Врши фотокопирање, спајање и повезивање материјала за потребе органа Града и Градске управе; стара се о исправности машина за умножавање; проверава квалитет умноженог материјала и води евиденцију истог; евидентира утрошак папира, матрица, боја и других материјала; стара се о одржавању и исправности уређаја и опреме у пословним просторијама органа града и предузима мере за њихову поправку; одржава канцеларијски простор, сале и заједничке просторије (кречење, поправка санитарних делова и слично), као и простор око зграде органа града, обавља и друге послове по налогу шефа Одсека, начелника Одељења, заменика начелника Градске управе и начелника Градске управе. начелника Градске управе, начелника Градске управе и Градоначелника града Зајечара.

IV Услови за запослење:
1. Стечено средње образовање у трогодишњем или четворогодишњем трајању природног, друштвеног или техничког смера;
2. Најмање 6 месеци година радног искуства у струци;
3. Држављанство Републике Србије;
4. Да је лице пунолетно;
5. Да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа;
6. Да лице није правноснажно осуђивано на безусловну казну затвора од најмање шест месеци.

V  Врста радног односа:
   	На радном месту заснива се радни однос на неодређено време на основу уговора о раду.

VI Mесто рада:
    	Градска управа града Зајечара, ул. Трг ослобођења бр.1.

VII Изборни поступак:
	Изборни поступак спроводи се провером знања, стручне оспособљености, и вештина и разговором са кандидатом.
	Сагласно члану 19. Закона о запосленима у аутономним покрајинама и јединицама локалне самоуправе при запошљавању, свим кандидатима, под једнаким условима доступна су сва радна места и да се избор кандидата заснива на стручној оспособљености, знању и вештинама.

VIII Провера стручне оспособљености, знања и вештина кандидата у изборном постуку:
Провера стручне оспособљености вреднује се тако што се проверавају споспобности кандидата за успешан рад на радном месту, увидом у податке које је кандидат навео у својој пријави, приложеним доказима из пријаве путем усмено, кроз разговор са кандидатом.
Провера знања, способности и вештина кандидата вршиће се усменом симулацијом, путем структурираног интервјуа, приликом којег кандидат усмено даје предлог решења одређеног задатка које је типично за обављање послова на радном месту. Током интервјуа вршиће се провера практичних знања из области умножавања и повезивања материјала, вођења евиденције потрошног материјала, као и знања и вештина из области текућег одржавања објеката, опреме, санитарних уређаја и околног простора зграде Градске управе.
Провера стручних оспособљености знања и вештина које се вреднују у изборном поступку, одржаће се у просторијама Градске управе града Зајечара, у  ул. Трг ослобођења бр. 1.
Кандидати ће о датуму и времену провере бити писмено обавештени, као и на контакте ( e-mail адреса и број телефона), које наведу у својим пријавама.

IX Разговор са Комисијом:
	На завршни разговор са Комисијом позивају се само кандидати, које је Комисија у свим облицима провере вредновала оценом „делимично задовољава“ (2) и „задовољава“ (3). На завршном разговору чланови Комисије воде разговор са кандидатом ради процене његове мотивације за рад на радном месту, могућих доприноса на раду и прихватања вредности органа. 

X Достављање доказа при подношењу пријаве
[bookmark: _GoBack]Ако имате одговарајући сертификат, потврду или други одговарајући писани доказ о поседовању знања и вештина у складу са огласом о јавном конкурсу и желите да на основу њега будете ослобођени од провере, можете тај доказ у оригиналу или у овереној копији, приложити уз пријаву  на овај конкурс.
Напомена: Изузетно Комисија може донети одлуку да се кандидату изврши провера знања и вештина, ако увидом у достављене доказе не може потпуно да оцени њихово поседовање на нивоу који је неопходан за обављање послова на радном месту. 

Доказом о испуњености знања или вештина не сматра се писана изјава о томе да је кандидат обављао послове који обухватају области знања и вештина у оквиру одређене области рада или на одређеном радном месту.
Потврда о испуњености мерила за проверу знања и вештина у једном конкурсном поступку не сматра се доказом о њиховом поседовању у новом конкурсном поступку.

[bookmark: _Hlk153985407]XI Пријава на јавни конкурс и докази који се прилажу уз пријаву
[bookmark: _Hlk153982729_Copy_1]Образац пријаве на овај конкурс доступан је на интернет презентацији органа (www.zajecar.info), или га лица у штампаном облику могу преузети на шалтерима 2 и 5, у Градском информативно-услужном центру у Градској управи града Зајечара, Трг ослобођења бр. 1.
Напомена: Кандидат није обавезан да пријаву изврши путем наведеног обрасца, већ може и сам саставити пријаву са потребним подацима и доставити уз тражену документацију. 
	Пријава за јавни конкурс садржи: назив намештеничког радног места и звање за које кандидат конкурише, личне податке кандидата, адресу становања (и адресу за пријем обавештења уколико није иста), контакт телефон и адресу електронске поште (e-mail), назив и седиште образовне установе, смер и трајање програма, стечено занимање/звање и годину завршетка, назив садашњег и претходних послодаваца, врсту радног односа (или рада ван радног односа), период запослења од–до, назив радног места и кратак опис послова, изјаву да кандидат није правоснажно осуђиван на безусловну казну затвора од најмање 6 месеци; изјаву да му раније није престајао радни однос у државном органу, органу аутономне покрајине или јединице локалне самоуправе због теже повреде дужности, изјаву да су сви наведени подаци тачни и потпуни.
	Уз својеручно потписану пријаву са биографијом, кандидати подносе следеће доказе:

1. Оригинал или оверену фотокопију дипломе, или уверења којима се потврђује стручна спрема;
2. Копирану или очитану личну карту;
3. Уверење о подацима о осигурању (стажу осигурања) које издаје Републички фонд за пензијско и инвалидско осигурање;
4. Кандидати који у горе наведеном Уверењу (под редним бројем 3.) имају евидентиран стаж осигурања неопходно је да доставе оригинал или оверену фотокопију доказа о радном искуству у струци (потврде, решења, уговоре или друге акте којима се доказује на којим пословима, са којом стручном спремом и у ком временском периоду је стечено радно искуство);
5. Оригинал или оверену фотокопију извода из матичне књиге рођених;
6. Оригинал или оверену фотокопију уверења о држављанству;
7. Оригинал Потврде/уверења из казнене евиденције, да лице није правноснажно осуђивано на безусловну казну затвора од најмање 6 месеци;
8. Оригинал или оверену фотокопију Потврде/уверења да лицу раније није престао радни однос у државном органу, органу аутономне покрајине, односно јединици локалне самоуправе због теже повреде дужности из радних односа - само за лица која су била у радном односу у државном органу, органу аутономне покрајине, односно јединици локалне самоуправе. 

Кандидат (лице које је већ у радном односу у јединици локалне самоуправе) и који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању, премештају или решење да је нераспоређен.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно градским или општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно градским или општинским управама.
[bookmark: _Hlk153987006]Фотокопије докумената које нису оверене од стране надлежног органа неће се разматрати.
 
[bookmark: _Hlk153987080]Напомена: Законом о општем управном поступку („Сл. гласник РС“, бр. 18/2016 и 95/2018-аутентично тумачење и 2/2023 – одлука УС), прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција кад је то неопходно за одлучивање (члан 103. став 3).
Документа о чињеницама о којима се води службена евиденција су: Извод из матичне књиге рођених и Уверење о држављанству.
Кандидат у својој пријави уколико тако жели, мора изричито да наведе да је орган дужан да по службеној дужности прибави податке о чињеницама о којима се води службена евиденција (Извод из матичне књиге рођених и Уверење о држављанству). 
Међутим, ако кандидат у пријави наведе да жели сам да достави ова документа, тада их мора доставити у оригиналу или овереној фотокопији, заједно са пријавом.

XII Рок за подношење пријава:
[bookmark: _Hlk154298877]Рок за подношење пријава је 15 дана од дана оглашавања обавештења о јавном конкурсу у дневним новинама Вечерње новости које се дистрибуирају за целу територију Републике Србије. 
Датум оглашавања обавештења је 07.11.2026. године, а последњи дан за подношење пријава на јавни конкурс је 23.11.2026. године.

XIII Адреса на коју се подносе пријаве:
	Пријава се може послати путем поште на адресу: Градска управа града Зајечара, Трг ослобођења бр. 1, 19000 Зајечар, са назнаком ''За јавни конкурс'' и навођењем назива радног места за које се пријава подноси или на мејл адресу органа konkursi@zajecar.info, са назнаком „Градска управа града Зајечара – пријава за јавни конкурс“, или се може предати непосредно на шалтерима 2 и 5 Градског информативно – услужног центра, у згради Градске управе града Зајечара, Трг ослобођења бр. 1.
[bookmark: _Hlk153982543]	Кандидати који подносе пријаве непосредно на шалтеру Градског информативно – услужног центра, или путем поште, потребно је да на полеђини коверте наведу личне податаке у виду имена и презимена, адресе становања, броја телефона и мејл адресе.

XIV Место, дан и време када ће се спровести изборни поступак
Кандидати чије су пријаве благовремене, допуштене, разумљиве и потпуне и уз које су приложени сви потребни докази и испуњавају услове за  рад на оглашеном радном месту ће о датуму, месту и времену одржавања спровођења сваке фазе изборног поступка кандидати ће бити обавештени путем телефона и мејл адресе које су навели у обрасцу пријаве.
[bookmark: _Hlk153986759][bookmark: _Hlk153982543_Copy_1]Изборни поступак ће се спровести почев од 30.11.2026. године, у просторијама Градске управе града Зајечара, Трг ослобођења бр. 1, а о тачном времену,  датуму, месту и времену спровођења сваке фазе изборног поступка бити обавештени на контакте (бројеве телефона или е-маил адресе) које наведу у својим  пријавама. 

XV Обавеза пробног рада
Ако на овом конкурсу први пут заснива радни однос у државном органу, органу аутономне покрајине или јединице локалне самоуправе, изабрано лице има обавезу да буде на пробном раду у трајању од 6 месеци од дана заснивања радног односа.
Напомена: Лице наставља рад на радном месту на неодређено време,  ако задовољи на пробном раду, док лицу престаје радни однос, ако не задовољи на пробном раду. 
* Одредбе Закона о запосленима у аутономним покрајинама и јединицама локалне самоуправе о пробном раду односе се и на намештенике, осим обавезе полагања државног стручног испита.

XVI Лице задужено за давање обавештења о конкурсу:
	Лице које је задужено за давање обавештења о јавном конкурсу: 
	Миодраг Родић, телефон: централа 019/444-600, од 10:00 до 14:30 часова, или путем мејл адресе miodrag.rodic@zajecar.info.

XVII Напомена:
Неблаговремене, недопуштене, неразумљиве или непотпуне пријаве, биће одбачене.
	Јавни конкурс спроводи Комисија именована од стране начелника Градске управе града Зајечара.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.
Овај оглас објављен је на огласној табли Градске управе града Зајечара и на веб презентацији Града Зајечара www.zajecar.info, а обавештење о јавном конкурсу у дневним новинама Вечерње новости које се дистрибуирају за целу територију Републике Србије.  

ГРАДСКА УПРАВА ГРАДА ЗАЈЕЧАРА

